Diari Oficial de la Generalitat Valenciana


Sumari del DOGV 7634, del 13-10-2015 (2015/8228)

RESOLUCIÓ de 30 de setembre de 2015, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'acord sobre revisió salarial per a l'exercici comprés entre l'1 de setembre de 2015 i el 31 d'agost de 2016 en el Conveni col·lectiu de l'empresa Fontestad, SA (codi: 226 937 96248898).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8228


Data del document
:   30-09-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 30 de setembre de 2015, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'acord sobre revisió salarial per a l'exercici comprés entre l'1 de setembre de 2015 i el 31 d'agost de 2016 en el Conveni col·lectiu de l'empresa Fontestad, SA (codi: 152 145 67123418). [2015/8228]  
Vista l'Acta de l'Acord sobre Revisió Salarial per a l'exercici comprés entre l'1 de setembre de 2015 i el 31 d'agost de 2016, en el Conveni Col·lectiu de l'empresa Fontestad, SA, subscrit per la Comissió Paritària, integrada, d'una part, per representants de l'empresa, i d'una altra, per membres de la representació unitària dels treballadors i treballadores, i, de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que estableix l'article. 51.1 de l'Estatut d'Autonomia de la Comunitat Valenciana, en el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Orde 37/2010, resol  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acta.  
  
Segon  
Disposar la seua publicació en el Diari Oficial de la Comunitat Valenciana.  
  
València, 30 de setembre de 2015.- El subdirector general de Relacions Laborals: Juan Ignacio Soler Tormo.  
  
  
Acta de la Comissió Paritària del Conveni Col·lectiu  
de l'empresa Fontestad, SA  
  
A Museros, sent les 10.00 hores del dia 7 de setembre de 2015, es reuneix, degudament convocada, la Comissió Paritària d'Interpretació i Aplicació del Conveni Col·lectiu de l'empresa Fontestad, SA, composta per 4 membres en representació de l'empresa Fontestad, SA (d'ara en avant, Fontestad) i 4 membres en representació dels treballadors, (d'ara en avant, la part social).  
Respecte d'això es reuneixen d'acord amb l'article 30 del conveni d'empresa els components de la comissió paritària:  
  
Per part de Fontestad, hi assisteixen:  
- Juan Bautista Eixarch Castillo  
- Vicente Subies Ribera  
- Vicente José Izquierdo Sanz  
- Carlos Piquer Tamarit.  
  
Per la part social, hi assisteixen:  
- Joaquín Mondragón Aquino  
- Francisco Ballester Ribera  
- Desamparados Ferrer Ballester  
- Rosana Piquer Rama.  
  
Tots ells amb la representació suficientment acreditada a l'efecte de l'àmbit d'afectació de la present acta, per la qual cosa es reconeixen mútuament capacitat i legitimació suficient per a constituir la present comissió paritària i després de l'oportuna negociació a este efecte,  
ACORDEN  
  
Primer  
Aprovar les taules salarials del conveni col·lectiu de l'empresa per a l'exercici comprés entre setembre de 2015 i agost de 2016.  
  
Segon  
Que basant-se en l'article 3.4 del conveni col·lectiu de l'empresa, que preveu un sistema de revisió salarial anual associat als increments de l'IPC.  
  
Tercer  
Que si bé el dit índex ha experimentat un creixement negatiu, les dos parts han convingut que els salaris referits a la campanya 2015-2016 (des de l'1 de setembre de 2015 fins al 31 d'agost de 2016) s'incrementen en els termes pactats en este acord per als diferents grups professionals i especialitats que figuren en les taules de salaris que com a annexos I i II s'uneixen a aquest text.  
Així, els salaris vigents en l'empresa, per als grups professionals de tècnics i administratius, personal de producció i transport i personal agrari, es veuran incrementats en un 0,25 %.  
  
Quart  
L'actualització de salaris de l'exercici en curs es farà junt amb la nòmina del mes de setembre dels corrents.  
  
Quint  
Es faculta Carlos Piquer Tamarit per a depositar la present acta així com els seus annexos als efectes de la seua publicació i la resta d'efectes legals oportuns.  
I sense mes temes a tractar, s'alça la sessió quan són les 11.00 hores.  
  
Per la part social  
Amparo Ferrer Ballester  
Rosa Ana Piquer Rama  
Francisco Ballester Ribera  
Joaquín Mondragón Aquino  
  
Per Fontestad, SA.  
Juan Bautista Eixarch Castillo  
Vicente Subies Ribera  
Vicente Izquierdo Sanz  
Carlos Piquer Tamarit  
  
  
  
  
ANNEX I  
Taula salarial de l'01.09.2015 al 31.08.2016  
  
Grup profess. Categories professionals 2015-2016  
 Normal Extra Sou dia  
Tècnic i administratius Llicenciat, enginyer 20,84 22,94 166,68  
 Tècnic diplomat 18,49 20,36 147,88  
 Oficial administratiu de 1a 15,03 16,56 120,26  
 Oficial administratiu de 2a 10,74 11,83 85,91  
 Auxiliar administratiu 8,45 9,30 67,64  
 Aspirant administratiu 5,91 6,50 47,26  
Personal de producció i transport Conductor de camió 9,57 10,54 76,57  
 Encarregat 10,50 11,56 84,02  
 Encarregat de zona 9,85 10,84 78,77  
 Encarregat de secció 9,47 10,42 75,73  
 Mecànic de 1a 9,57 10,54 76,57  
 Mecànic de 2a 9,19 10,12 73,52  
 Conductor de carretó 7,94 8,74 63,54  
 Apilador / conductor portapalets 7,86 8,66 62,91  
 Seleccionador / envasador 6,69 7,43 53,46  
 Operari de màquines 7,14 7,86 57,14  
 Controlador d'accessos 6,52 7,19 52,20  
Personal agrari Capatàs agrícola 10,79 11,88 86,33  
 Recol·lector de cítrics 9,90 10,89 79,19  
 Peó agrícola 8,36 9,21 66,90  
  
  
  
  
  
ANNEX II  
Taula salarial de l'01.09.2015 al 31.08.2016 del personal   
adscrit al treball a estall de la recol·lecció de cítrics  
  
Grup Varietats 2015-2016  
 Euros per caixa (15@) Complement capatàs per caixa Euros per kg (Inclou cap de quadrilla)  
1 Satsuma, clausellina, okitsu, hasimoto, ellendale i ortanique 1,54481 0,02310 0,08836  
2 Clemenules, oroval, marisol, fortuna, arrufatina, hernandina, orogrande, tomaquera, clemenpons i afourer 1,87856 0,03608 0,09174  
3 Clementina fina, oronules, esball i lorentina 2,03808 0,03908 0,10085  
4 Clemenvilla i satsuma kara 1,64662 0,02754 0,08024  
5 Nàvel, navelina, newhall i lane late 1,03418 0,01192 0,05619  
6 Salustiana, sanguinelli, verna, mineola, valència i navelate 1,13045 0,01504 0,06406